CELEX: 32016D0158
Language: el
Date: 2016-02-04 00:00:00
Title: Εκτελεστική απόφαση (ΕΕ) 2016/158 της Επιτροπής, της 4ης Φεβρουαρίου 2016, σχετικά με τη θέσπιση μεταβατικών μέτρων όσον αφορά ορισμένες εγκαταστάσεις στους τομείς του κρέατος και του γάλακτος στην Κροατία [κοινοποιηθείσα υπό τον αριθμό C(2016) 501] (Κείμενο που παρουσιάζει ενδιαφέρον για τον ΕΟΧ)

6.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 31/47
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/158 ΤΗΣ ΕΠΙΤΡΟΠΉΣ
   της 4ης Φεβρουαρίου 2016
   σχετικά με τη θέσπιση μεταβατικών μέτρων όσον αφορά ορισμένες εγκαταστάσεις στους τομείς του κρέατος και του γάλακτος στην Κροατία
   
      
         [κοινοποιηθείσα υπό τον αριθμό C(2016) 501]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την πράξη προσχώρησης της Κροατίας,
   Έχοντας υπόψη τον κανονισμό (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (1), και ιδίως το άρθρο 12 παράγραφος 2,
   Έχοντας υπόψη τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (2), και ιδίως το άρθρο 9 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 852/2004 θεσπίζει γενικούς κανόνες για τους υπεύθυνους επιχειρήσεων τροφίμων όσον αφορά την υγιεινή των τροφίμων, έχοντας ως βάση τις αρχές της ανάλυσης κινδύνου και των κρίσιμων σημείων ελέγχου. Ο κανονισμός προβλέπει ότι οι υπεύθυνοι επιχειρήσεων τροφίμων πρέπει να συμμορφώνονται με τις διαρθρωτικές απαιτήσεις που βασίζονται στις εν λόγω αρχές.
            
         
               (2)
            
            
               Ο κανονισμός (ΕΚ) αριθ. 853/2004 συμπληρώνει τους κανόνες που προβλέπονται στον κανονισμό (ΕΚ) αριθ. 852/2004. Στους κανόνες που θεσπίστηκαν με τον κανονισμό (ΕΚ) αριθ. 853/2004 περιλαμβάνονται και ειδικές απαιτήσεις για τις εγκαταστάσεις μεταποίησης κρέατος και γάλακτος.
            
         
               (3)
            
            
               Σύμφωνα με το παράρτημα V της πράξης προσχώρησης της Κροατίας, ορισμένες διαρθρωτικές απαιτήσεις που καθορίζονται στο παράρτημα II του κανονισμού (ΕΚ) αριθ. 852/2004 και στο παράρτημα III του κανονισμού (ΕΚ) αριθ. 853/2004 δεν εφαρμόζονται σε ορισμένες εγκαταστάσεις στην Κροατία έως τις 31 Δεκεμβρίου 2015. Οι εγκαταστάσεις αυτές αναφέρονται στον δικτυακό τόπο της Γενικής Διεύθυνσης Υγείας και Ασφάλειας των Τροφίμων (3). Η Κροατία ζήτησε η εν λόγω προθεσμία να παραταθεί έως τις 30 Ιουνίου 2016 για περιορισμένο αριθμό εγκαταστάσεων στους τομείς του κρέατος και του γάλακτος.
            
         
               (4)
            
            
               Είναι σκόπιμο να προβλεφθεί παράταση της ισχύος των μεταβατικών μέτρων όσον αφορά ορισμένες εγκαταστάσεις στους τομείς του κρέατος και του γάλακτος, ώστε να τους χορηγηθεί πρόσθετος χρόνος για την προσαρμογή τους στα πρότυπα της Ένωσης σχετικά με την ασφάλεια των τροφίμων.
            
         
               (5)
            
            
               Τα τρέχοντα μεταβατικά μέτρα, που θεσπίζονται στο μέρος II του σημείου 5 του παραρτήματος V της πράξης προσχώρησης της Κροατίας, ισχύουν έως τις 31 Δεκεμβρίου 2015. Προκειμένου να αποφευχθεί νομικό κενό, τα μεταβατικά μέτρα που προβλέπονται στην παρούσα απόφαση θα πρέπει να εφαρμοστούν από την 1η Ιανουαρίου 2016. Η ισχύς τους θα πρέπει να περιοριστεί σε έξι μήνες, καθώς το άρθρο 42 της πράξης προσχώρησης της Κροατίας προβλέπει ότι τα μεταβατικά μέτρα ισχύουν μόνο για περίοδο τριών ετών κατ' ανώτατο όριο από την ημερομηνία προσχώρησης.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Κατά παρέκκλιση από τις ειδικές απαιτήσεις που καθορίζονται στο κεφάλαιο II του παραρτήματος II του κανονισμού (ΕΚ) αριθ. 852/2004 και στα κεφάλαια ΙΙ και ΙΙΙ του τμήματος I, στα κεφάλαια ΙΙ και ΙΙΙ του τμήματος II, στο κεφάλαιο I του τμήματος V και στο μέρος II.A του κεφαλαίου Ι του τμήματος IX του παραρτήματος III του κανονισμού (ΕΚ) αριθ. 853/2004, οι εγκαταστάσεις στους τομείς του κρέατος και του γάλακτος που απαριθμούνται στο παράρτημα της παρούσας απόφασης («οι εγκαταστάσεις του καταλόγου») μπορούν να συνεχίσουν να παράγουν και να μεταποιούν κρέας και γάλα («τα προϊόντα»), με την επιφύλαξη της συμμόρφωσης προς τις προϋποθέσεις που ορίζονται στο άρθρο 2 της παρούσας απόφασης.
   Άρθρο 2
   1.   Τα προϊόντα που προέρχονται από τις εγκαταστάσεις του καταλόγου επιτρέπεται μόνο:
   
               α)
            
            
               να διατίθενται στην εθνική αγορά της Κροατίας ή σε αγορές τρίτων χωρών, σύμφωνα με τη σχετική νομοθεσία της Ένωσης, ή
            
         
               β)
            
            
               να χρησιμοποιούνται για περαιτέρω μεταποίηση στις εγκαταστάσεις του καταλόγου, ανεξαρτήτως της ημερομηνίας εμπορίας.
            
         2.   Τα προϊόντα φέρουν σήμα καταλληλότητας ή αναγνώρισης διαφορετικό από αυτά που προβλέπονται στο άρθρο 5 του κανονισμού (ΕΚ) αριθ. 853/2004.
   3.   Η Κροατία χρησιμοποιεί το σήμα καταλληλότητας ή αναγνώρισης το οποίο κοινοποίησε στην Επιτροπή εγγράφως στις 29 Ιουνίου 2012, σύμφωνα με το σημείο 3 του μέρους II του σημείου 5 του παραρτήματος V της πράξης προσχώρησης της Κροατίας.
   4.   Οι παράγραφοι 1 και 2 ισχύουν για όλα τα προϊόντα που προέρχονται από ολοκληρωμένες εγκαταστάσεις μεταποίησης νωπού κρέατος, κιμά, παρασκευασμάτων κρέατος, μηχανικώς διαχωρισμένου κρέατος και γάλακτος, όταν ένα μέρος της εγκατάστασης περιλαμβάνεται στις εγκαταστάσεις του καταλόγου.
   Άρθρο 3
   Η Κροατία εξασφαλίζει ότι οι εγκαταστάσεις του καταλόγου οι οποίες δεν συμμορφώνονται με τις ειδικές απαιτήσεις που ορίζονται στο κεφάλαιο II του παραρτήματος II του κανονισμού (ΕΚ) αριθ. 852/2004 και στα κεφάλαια ΙΙ και ΙΙΙ του τμήματος I, στα κεφάλαια ΙΙ και ΙΙΙ του τμήματος II, στο κεφάλαιο I του τμήματος V και στο μέρος II.Α του κεφαλαίου Ι του τμήματος IX του παραρτήματος III του κανονισμού (ΕΚ) αριθ. 853/2004 παύουν τις δραστηριότητές τους.
   Άρθρο 4
   Η παρούσα απόφαση εφαρμόζεται από την 1η Ιανουαρίου 2016 έως τις 30 Ιουνίου 2016.
   Άρθρο 5
   Η παρούσα απόφαση απευθύνεται στα κράτη μέλη.
   
      Βρυξέλλες, 4 Φεβρουαρίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 139 της 30.4.2004, σ. 1.
   
      (2)  ΕΕ L 139 της 30.4.2004, σ. 55.
   
      (3)  http://ec.europa.eu/food/food/biosafety/establishments/establishments-transition-croatia_en.pdf
   
      ΠΑΡΑΡΤΗΜΑ
      Κατάλογος των εγκαταστάσεων επεξεργασίας κρέατος
      
                  Αριθ.
               
               
                  Κτηνιατρικός αριθμός
               
               
                  Επωνυμία της εγκατάστασης
               
               
                  Οδός ή Χωριό/Πόλη/Περιφέρεια
               
            
                  1.
               
               
                  HR 14
               
               
                  IMES — MESNA INDUSTRIJA d.o.o.
               
               
                  
                              Ulica Katarine Zrinske 9,
                           
                        
                              Samobor,
                           
                        
                              Zagrebačka
                           
                        
            
                  2.
               
               
                  HR 405
               
               
                  KARLO — TOMISLAV, obrt proizvodnju i preradu mesa, trgovinu i ugostiteljstvo
               
               
                  
                              Bistrec 16, Lug Samoborski,
                           
                        
                              Bregana,
                           
                        
                              Zagrebačka
                           
                        
            
                  3.
               
               
                  HR 811
               
               
                  VUGRINEC d.o.o.
               
               
                  
                              A. Mihanovića 44, Kraj Gornji,
                           
                        
                              Dubravica,
                           
                        
                              Zagrebačka
                           
                        
            
                  4.
               
               
                  HR 895
               
               
                  JADRI TRADE d.o.o.
               
               
                  
                              Švica 152,
                           
                        
                              Otočac,
                           
                        
                              Ličko — senjska
                           
                        
            
                  5.
               
               
                  HR 1466
               
               
                  KULINA NOVA SELA d.o.o.
               
               
                  Nova Sela b.b.,
                  Nova Sela,
                  Dubrovačko — neretvanska
               
            
                  6.
               
               
                  HR 1526
               
               
                  BERMES d.o.o.
               
               
                  
                              Zagorska 14,
                           
                        
                              Donja Pušća,
                           
                        
                              Zagrebačka
                           
                        
            
         
      Κατάλογος των εγκαταστάσεων επεξεργασίας γάλακτος
      
                  Αριθ.
               
               
                  Κτηνιατρικός αριθμός
               
               
                  Επωνυμία της εγκατάστασης
               
               
                  Οδός ή Χωριό/Πόλη/Περιφέρεια
               
            
                  1.
               
               
                  HR 1444
               
               
                  LE — Milk d.o.o.
               
               
                  Ravenski Lemeš b.b., Raven,
                  Križevci,
                  Koprivničko — križevačka